Općinsko vijeće Općine Tinjan na sjednici održanoj dana 2.7.2025. donijelo je II. izmjene i dopune proračuna Općine Tinjan za razdoblje od 01.01.2025. do 31.12.2025. godine, uz:

OBRAZLOŽENJE

UZ II. IZMJENE I DOPUNE PRORAČUNA OPĆINE TINJAN ZA 2025. GODINU

1. **UVOD**

Temeljem članka 45. Zakona o proračunu („Narodne novine“ broj 144/21) uravnoteženje proračuna provodi se putem Izmjena i dopuna proračuna po postupku za donošenje proračuna. U Prijedlogu II. Izmjena i dopuna Proračuna Općine Tinjan za 2025. godinu dajemo paralelan pregled izvornog plana, povećanja ili smanjenja u odnosu na izvorni plan, te novog plana za 2025. godinu.

1. **OPĆI DIO PRORAČUNA**
   1. **Prihodi** planiraju se u iznosu od 4.039.145,00 eurašto ostaje nepromijenjeno u odnosu na izvorni proračun za 2025. godinu.
   2. **Rashodi** planiraju se u iznosu od 5.170.608,00 eura što je za 808.092,00 eura više u odnosu na izvorni plan. U nastavku po vrsti rashoda i izdataka, opisano je gdje je došlo do povećanja/smanjenja u odnosu na izvorni plan.
   3. **Preneseni višak ili preneseni manjak i višegodišnji plan uravnoteženja –** planira se iskoristiti preneseni višak iz prethodnih godina u visini od 1.131.463,00 eura. U koloni *povećanje/smanjenje u tablici C*, *redak višak/manjak + neto financiranje* iznos ne može biti 0,00, jer je izvornim planom prikazan minus od 323.371,00 eura, pa se izravnavanjem, odnosno korištenjem viška iz prethodnih godina novi plan za 2025. godinu dovodi u ravnotežu, u koloni *Novi plan 2025*., višak/manjak + neto financiranje dovodi se na nulu.
      1. ***Rashodi poslovanja***

Rashodi poslovanja povećani su za 320.000,00 eura u odnosu na izvorni plan. Materijalni rashodi povećani su za 210.000,00 eura, pomoći dane u inozemstvo i unutar općeg proračuna povećani su za 50.000,00 eura, dok su rashodi za subvencije povećani su za 60.000,00 eura.

***2.2.2. Rashodi za nabavu nefinancijske imovine***

Rashodi za nabavu nefinancijske imovine povećani su za 488.092,00 eura, od čega se 100.000,00 eura odnosi na rashode za nabavu neproizvedene dugotrajne imovine, 353.092,00 eura odnosi se na povećanje za rashode za nabavu proizvedene dugotrajne imovine, a 35.000,00 eura odnosi se na rashode za dodatna ulaganja u nefinancijsku imovinu u pripremi.

1. **POSEBNI DIO PRORAČUNA**

**Ukupni rashodi** planiraju se u iznosu od 5.170.608,00 eurašto je za 808.092,00 eura više u odnosu na izvorni plan i iskazani su po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata.

Rashodi proračuna planiraju se kroz dva razdjela:

* **Razdjel 010 – Predstavničko tijelo i nositelj izvršne vlasti**
* **Razdjel 020 – Općinska uprava**

Do povećanja rashoda došlo je na razdjelu 020 - Općinska uprava za iznos povećanja ukupnih rashoda od 808.092,00 eura

* 1. **A200001 Troškovi djelovanja Jedinstvenog upravnog odjela**

Troškovi su povećani za 70.000,00 eura što se odnosi na sve veće materijalne troškove i na troškove provedbe Lokalnih izbora 2025. godine.

* 1. **A200102 Tekuće i investicijsko održavanje**

Materijalni troškovi su povećani za 200.000,00 eura zbog povećanih troškova komunalnih usluga.

* 1. **K200203 Popravak zvonika u Tinjanu**

Sa Ministarstvom kulture i medija Republike Hrvatske potpisan je ugovor o dodjeli sredstva pomoći za obnovu Zvonika u Tinjanu, projekt je odobren, međutim troškovi financiranja projekta povećani su odnosu na izvorni plan zbog povećanja troškova građevinskih radova prema tržišnim cijenama. Ukupno se planira 350.000,00 eura, od čega 140.000,00 eura pomoći, a vlastitih sredstva a 210.000,00 eura

* 1. **K200223 Ulaganje u nerazvrstane ceste**

Planira se povećanje rashoda za 26.092,00 eura, radi osiguranja sredstava za popravke nerazvrstanih cesti na različitim lokacijama.

* 1. **Rekonstrukcija i opremanje društvenog doma Depiera**

Planira se povećanje za 52.000,00 eura također zbog povećanja troškova građevinskih radova.

* 1. **K200248 Ulaganje u obnovljive izvore energije na javnim zgradama**

Također, povećanje je uslijedilo zbog sve većih troškova radova uslijed inflacije, pa su rashodi povećani za 50.000,00 eura

* 1. **K200249 Raskrižje ceste D 48**

Rashodi su povećani za 15.000,00 eura zbog potreba izrade glavnog projekta.

* 1. **K200252 Sanacija i uređenje stare škole u Muntrilju**

U odnosu na izvorni plan rashodi su povećani za 130.000,00 eura. Do povećanja je došlo zbog nepredviđenih radova na sanaciji zgrade i uređenja okoliša.

* 1. **K200262 Multimedijalni prostor za akvakulturnu baštinu**

Multimedijalni prostor za akvalukturnu baštinu planira se otvoriti unutar stare škole u Muntrilju. Projekt je prijavljen za dobivanje sredstava od LAGURA-a. Rashodi su povećani ukupno za 35.000,00 također zbog poskupljenja građevinskih radova.

* 1. **400101 Redoviti rad Dječjeg vrtića Olga ban Pazin Područnog vrtića u Tinjanu**

Rashodi su povećani za 50.000,00 € radi ostvarivanja prava iz Kolektivnog ugovora i tekućih donacija za dječji vrtić.

KLASA: 400-01/25-01/01

URBROJ: 2163-37-02/02-25-4

Tinjan, 2.7.2025. godine

OPĆINSKO VIJEĆE OPĆINE TINJAN

Predsjednik Općinskog vijeća

Igor Antolović, v.r.